উপজেলা স্বাস্থ্য কমপ্লেক্স সূত্রে জানা যায়, উপজেলার আটটি ইউনিয়ন ও একটি পৌরসভায় প্রায় ৫ লাখ লোকের বসবাস। এদের চিকিৎসা দেওয়ার জন্য ৫০ শয্যার উপজেলা স্বাস্থ্য কমপ্লেক্স রয়েছে। এখানে চিকিৎসকের ২১টি পদের মধ্যে ৯টিই শূন্য। বাকি ১০ জনের মধ্য জুনিয়র কনসালটেন্ট (নাক-কান-গলা) মোহাম্মদ কামরুল হাসান প্রেষণে জামালপুর সদর ও চিকিৎসা কর্মকর্তা জায়দা জালাল সরকার ঢাকার কুর্মিটোলা জেনারেল হাসপাতালে আছেন। এখানে জুনিয়র কনসালটেন্ট কার্ডিওলজি, অর্থোপেডিকস, চক্ষু, সার্জারি, অ্যানেসথেসিয়া, চর্ম ও যৌন; চিকিৎসা কর্মকর্তা (অ্যানেসথেসিয়া), চিকিৎসা কর্মকর্তা (হোমিওপ্যাথি) ও ডেন্টাল সার্জনের পদ শূন্য।